Ouers en seun se lyke in huis gevindArgieffoto: Kent Williamson Drie gesinslede is Sondagaand in hul huis aan die Oos-Rand doodgeskiet. Kapt. Mega Ndobe, woordvoerder van die polisie, het gesê die gesin se dogter (43) het Maandagoggend op haar pa (63), ma (62) en broer (27) se lyke afgekom waar hulle in ŉ plas bloed gelê het. Die gesin van vier het saam in die huis in Spruitview in Katlehong gewoon. “Sy het onmiddellik na haar naaste polisiestasie gery en die voorval aangemeld. Niks is tydens die voorval gesteel nie,” het Ndobe gesê. Volgens Ndobe is daar ŉ vuurwapen op die toneel gevind. “Ná ŉ ondersoek het dit aan die lig gekom dat dit die man se gelisensieerde vuurwapen is,” het Ndobe verduidelik. “Die omstandighede rondom die skietery is glad nie duidelik nie. Ons ondersoek tans ŉ saak van moord, maar dit kan ook verander.”